wickkiey/tamil-wikipedia-markdown huggingface dataset:
# துபிலாக்



**துபிலாக்** ( *Tupilaq* ) என்பது ஒரு அசுரன் அல்லது ஒரு அரக்கனின் செதுக்கலாகும். இன்யூட் மதத்தில், குறிப்பாக கிரீன்லாந்தில், ஒரு துபிலாக் என்பது மாந்திரீகம் அல்லது ஷாமனிசத்தின் பயிற்சியாளரால் விலங்குகளின் பாகங்கள் (எலும்பு, தோல், முடி, நரம்பு, முதலியன) ஆனால் துபிலாக் தயாரிப்பவர் தங்கள் செயலை பகிரங்கமாக ஒப்புக்கொள்வதன் மூலம் இதிலிருந்து தப்பிக்க முடியும்.  

துப்பிலாக் இரகசியமாகவும், தனிமைப்படுத்தப்பட்ட இடங்களிலும், அழுகக்கூடிய பொருட்களாலும் செய்யப்பட்டதால், எதுவும் பாதுகாக்கப்படுவதில்லை. கிரீன்லாந்திற்கு சென்ற ஆரம்பகால ஐரோப்பிய பார்வையாளர்கள், பூர்வீக புராணங்களால் ஈர்க்கப்பட்டனர். துபிலாக் எப்படி இருக்கும் என்பதைப் பார்க்க ஆர்வமாக இருந்தனர். எனவே இன்யூட்கள் எண்ணெய்த் திமிங்கிலத்தின் பற்களிலிருந்து அவற்றின் பிரதிநிதித்துவங்களை செதுக்கத் தொடங்கினர்.  

இன்று, பல்வேறு வடிவங்கள் மற்றும் அளவுகள் கொண்ட தந்தமூக்குத் திமிங்கிலத்தின் பற்கள் மற்றும் பனிக்கடல் யானையின் பற்கள், மரம் மற்றும் துருவ மானின் கொம்பு போன்ற பல்வேறு பொருட்களிலிருந்து செதுக்கப்படுகிறது. அவை கிரீன்லாந்தின் இன்யூட் கலையின் முக்கிய பகுதியாகும். மேலும் அவை சேகரிப்புகளாக மிகவும் மதிக்கப்படுகின்றன.  

## தயாரிக்கும் முறை
ஒரு துப்பிலாக் தயாரிப்பது பெரும்பாலும் இரவில், இரகசியமாகத் தொடங்குகிறது. ஷாமன்கள் அனோராக் எனப்படும் தலை முழுவதும் மூடியிருக்கும் ஒருவகை சட்டையை அணிந்து கொண்டு, துபிலாக் தயாரிக்கப் பயன்படும் எலும்புகளுடன் பாலுறவில் ஈடுபடுவார்கள். இச்செயல்முறையின் போது மந்திரங்கள் ஓதுவதும் பாடல்களை பாடுவதிலும் ஈடுபடுவார்கள். இதற்கு பல நாட்கள் ஆகலாம்.  

## பல்வேறு இன்யூட் கலாச்சாரங்களில் ஒரே வார்த்தையின் அர்த்தங்கள்
பல இன்யூட் கலாச்சாரங்கள் துபிலாக் போன்ற கருத்துகளைக் கொண்டிருந்தன. ஆனாலும் இந்த மாறுபாடுகள் வேறுபட்டுள்ளன. சில மனிதனால் உருவாக்கப்பட்ட பொருட்கள், பேய் போன்ற உயிரினங்கள் அல்லது ஆன்மாக்கள் உயிருள்ளவர்களை வேட்டையாடுகின்றன; சில இன்யூட் கலாச்சாரங்களில், துபிலாக் தொடர்பான கருத்துக்கள் ஷாமன்களால் மட்டுமே கையாளப்பட்டன.  

கிவல்லிர்மியட், கிரீன்லாந்தின் இன்யூட், இக்லுலிங்மியூட் இன்யூட் மற்றும் இன்யூன்னைட் போன்ற தொலைதூரக் குழுக்கள் துபிலாக் கருத்தை அறிந்திருந்தன. ஆனால் விவரங்கள் வேறுபட்டன:  

### இக்லோலிக்
துபிலாக் ஒரு கண்ணுக்கு தெரியாத பேய். ஷாமன் மட்டுமே அதை கவனிக்க முடியும். இது ஒரு இறந்த நபரின் ஆன்மாவாக கருதப் படுகிறது. இது அருகிலிருந்து பயமுறுத்தும். எனவே, ஷாமன்கள் அதை கத்தியைக் கொண்டு பயமுறுத்தி அதனை அடக்குவர்.  

### கிவல்லிர்மியூட்
துபிலாக் கண்ணுக்கு தெரியாத உயிரினமாகவும் இருக்கிறாது. இக்ளோலிக்கின் துபிலாக்கைப் போலவே, ஷாமன் மட்டுமே அதைப் பார்க்க முடியும். இது மனித தலை மற்றும் பல்வேறு வகையான விலங்குகளின் பாகங்களைக் கொண்ட கைமேரா போன்ற உயிரினம். இது ஆபத்தானது, அது குடிமக்களைத் தாக்கக்கூடும். பின்னர், ஷாமன்கள் மட்டுமே அதை எதிர்த்துப் போராடுவார்கள். மேலும் அவர்களின் உதவி ஆவிகளை அடக்க முடியும்.  

### கிரீன்லாந்து
துபிலாக்கின் உடல், மனிதனால் உருவாக்கப்பட்ட பொருளில் வெளிப்படுகிறது என்று நம்புகின்றனர். இது மக்கள் தங்கள் எதிரிகளுக்கு தீங்கு விளைவிக்கும் வகையில் செய்யப்படுகிறது. இது ஒரு பொம்மை போன்றது. இறந்த விலங்குகள் மற்றும் இறந்த குழந்தைகளின் உடல் பாகங்களிலிருந்தும் தயாரிக்கப்படலாம்.  

### இன்யூன்னைட்
இன்யூன்னைட்டைப் பொறுத்தவரை, துபிலாக் கிறிஸ்தவத்தின் பிசாசுக்கு ஒத்ததாக இருந்தது.
# இசுக்காண்டியம்(III) சல்பைடு



**இசுக்காண்டியம்(III) சல்பைடு** (Scandium(III) sulfide) என்பது Sc<sub>2</sub>S<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியம் தனிமமும் கந்தகமும் சேர்ந்து மஞ்சள் நிறத்தில் இச்சேர்மம் உருவாகிறது.  

## கட்டமைப்பு
Sc<sub>2</sub>S<sub>3</sub> சேர்மத்தின் படிக அமைப்பு சோடியம் குளோரைடு சேர்மத்தின் படிக அமைப்புக்கு நெருக்கமாக தொடர்புடையதாகும். இக்கட்டமைப்பு ஒரு கனசதுர சமகோள நெருக்கப் பொதிவு அயனிகளை அடிப்படையாகக் கொண்டதாகும். NaCl கட்டமைப்பில் அயனி அணிக்கோவையில் உள்ள அனைத்து எண்முக இடைவெளிளும் நேர்மின் அயனிகளால் ஆக்கிரமிக்கப்பட்டுள்ளது. Sc<sub>2</sub>S<sub>3</sub> கட்டமைப்பில் மூன்றில் ஒரு பங்கு காலியாக உள்ளது. காலியிடங்கள் வரிசைப்படுத்தப்பட்டுள்ளன. ஆனால் மிகவும் சிக்கலான முறையில், Fddd என்ற இடக்குழுவைச் சேர்ந்த ஒரு பெரிய செஞ்சாய்சதுர அலகு செல்லிற்கு வழிவகுக்கிறது.  

## தயாரிப்பு
உலோக சல்பைடுகள் பொதுவாக இரண்டு தனிமங்களையும் சேர்த்து வெப்பமூட்டுவதால் தயாரிக்கப்படுகின்றன. ஆனால் இசுக்காண்டியத்தைப் பொறுத்தவரை, இந்த தயாரிப்பு முறையில் இசுக்காண்டிய மோனோசல்பைடு (ScS) மட்டுமே கிடைக்கிறது. இசுக்காண்டியம்(III) ஆக்சைடை பாயும் ஐதரசன் சல்பைடின் கீழ் 1550 பாகை செல்சியசு வெப்பநிலைக்கு அல்லது அதற்கு மேலாக கிராபைட்டு புடக்கலனில் இட்டு 2-3 மணிநேரத்திற்கு சூடுபடுத்தினால் Sc<sub>2</sub>S<sub>3</sub> தயாரிக்கலாம்.  

:2 ScCl<sub>3</sub> + 3 H<sub>2</sub>S → Sc<sub>2</sub>S<sub>3</sub> + 6 HCl  

## வினை
1100 ° செல்சியசு வெப்பநிலைக்கு மேல் சூடுபடுத்தினால் இசுக்காண்டியம்(III) சல்பைடு கந்தகத்தை இழந்து, Sc<sub>1.37</sub>S<sub>2</sub>. போன்ற விகிதவியல் ஒவ்வா சேர்மங்களாகச் சிதைகிறது.
# இசுக்காண்டியம்(III) ஐதராக்சைடு



**இசுக்காண்டியம்(III) ஐதராக்சைடு** (*Scandium(III) hydroxide*) என்பது Sc(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியம் தனிமத்தின் மூவிணைய ஐதராக்சைடு சேர்மம் என்றும் ஈரியல்பு சேர்மம் என்றும் இது வகைப்படுத்தப்படுகிறது. இது தண்ணீரில் சிறிதளவு கரையும். இசுக்காண்டியம்(III) ஐதராக்சைடின் காரகாடித்தண்மை சுட்டெண் 7.85 அளவு கொண்ட நிறைவுற்ற கரைசலில் Sc(OH)<sub>3</sub> சேர்மமும் Sc(OH)<sup>+</sup> அயனியும் கலந்திருக்கும். தண்ணீரில் இசுக்காண்டியம்(III) ஐதராக்சைடின் கரைதிறன் அளவு 0.0279 மோல்/லிட்டர் ஆகும். நாட்பட்ட இசுக்காண்டியம்(III) ஐதராக்சைடு ScO(OH) ஆக மாறும். இது கரைதிறனை வெகுவாகக் குறைக்கும் (0.0008 மோல்/லிட்டர்)  

## தயாரிப்பு
இசுக்காண்டியம் உப்புகளை கார ஐதராக்சைடுகளுடன் சேர்த்து வினை புரியச் செய்தால் இசுக்காண்டியம்(III) ஐதராக்சைடு உருவாகும். இவ்வினையில், வெவ்வேறு தொடக்கப் பொருட்கள் , மற்றும் .Sc(OH)1.75Cl1.25, Sc(OH)2NO3 மற்றும் Sc(OH)2.32(SO4)0.34 போன்ற பல்வேறு இடைநிலைகளை உருவாக்கும்.
# பகரம்பூர் பெண்கள் கல்லூரி



**பகரம்பூர் பெண்கள் கல்லூரி** என்பது இந்தியாவின் மேற்கு வங்க மாநிலத்தில் உள்ள முர்ஷிதாபாத் மாவட்டத்தில் உள்ள பெர்ஹாம்பூரில் உள்ள ஒரு மகளிர் கல்லூரி ஆகும். இது கல்யாணி பல்கலைக்கழகத்துடன் இணைக்கப்பட்டுள்ளது.  

1946 ஆம் ஆண்டில் பேராசிரியர் அமியா ராவ் என்பவரால் பெண்கள், கல்வி வழியாக சுதந்திரம், விடுதலை மற்றும் பொருளாதார முன்னெற்றம் அடையவேண்டும் என்பதை நோக்கமாகக்கொண்டு இக்கல்லூரி தொடங்கப்பட்டுள்ளது. இதன் நிறுவனர், அப்போதைய அம்மாவட்ட ஆட்சியராக இருந்த திரு.பி.ஜி.ராவ்(ஐ.சி.எச்) அவர்களின் துணைவியாவார்.  

## துறைகள்

### அறிவியல்

- வேதியியல்
- இயற்பியல்
- கணிதம்
- தாவரவியல்
- விலங்கியல்
- உடலியல்
- கணினி அறிவியல்

### கலைகள்

- பெங்காலி
- ஆங்கிலம்
- சமஸ்கிருதம்
- வரலாறு

- அரசியல் அறிவியல்
- தத்துவம்
- பொருளாதாரம்
- சமூகவியல்

## அங்கீகாரம்
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. இது தேசிய மதிப்பீடு மற்றும் அங்கீகார கவுன்சிலால் (NAAC) அங்கீகாரம் பெற்றது, மேலும் பி கிரேடு வழங்கப்பட்டது, மீண்டும் 72% மதிப்பெண்களுடன் பி கிரேடு வழங்கப்பட்டு அங்கீகரிக்கப்பட்டுள்ளது.
# லியுதேத்தியம்(III) ஐதராக்சைடு



**லியுதேத்தியம்(III) ஐதராக்சைடு** (*Lutetium(III) hydroxide*) என்பது Lu(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
லியுதேத்தியம்(III) குளோரைடுடன் காரங்கள் வினைபுரியும்போது முதலில் Lu(OH)<sub>2</sub>Cl உருவாகிறது. பிறகு இது Lu(OH)<sub>2.5</sub>Cl<sub>0.5</sub> சேர்மமாக உருவாகி இறுதியாக Lu(OH)<sub>3</sub> கிடைக்கிறது  

:LuCl<sub>3</sub>+2 NaOH→Lu(OH)<sub>2</sub>Cl+2 NaCl  
:Lu(OH)<sub>2</sub>Cl+0.5 NaOH→Lu(OH)<sub>2.5</sub>Cl<sub>0.5</sub>+0.5 NaCl  
:Lu(OH)<sub>2.5</sub>Cl<sub>0.5</sub>+0.5 NaOH→Lu(OH)<sub>3</sub>+0.5 NaCl  

## வேதிப்பண்புகள்
ஓர் அமிலத்துடன் லியுதேத்தியம்(III) ஐதராக்சைடு வினைபுரிந்து லியுதேத்தியம்(III) உப்புகள் உருவாகின்றன：  
: Lu(OH)<sub>3</sub> + 3 H<sup>+</sup> → Lu<sup>3+</sup> + 3 H<sub>2</sub>O  

லியுதேத்தியம்(III) ஐதராக்சைடு சூடாக்கும் போது முதலில் LuO(OH) சேர்மம் உருவாகிறது. தொடர்ந்து சூடாக்கினால் Lu<sub>2</sub>O<sub>3</sub> சேர்மம் உருவாகும்.
# பசந்தி தேவி கல்லூரி



**பசந்தி தேவி கல்லூரி** என்பது கொல்கத்தாவில் மேற்கு வங்க அரசால் 1959 ஆம் ஆண்டு பெண்களுக்கு அதிகாரம் அளிக்கும் நோக்கத்துடன் நிறுவப்பட்டதும் அரசு நிதியுதவி பெறும் முதல் பெண்கள் கல்லூரியுமாகும், இந்திய சுதந்திரப் போராட்டத்தில் ஈடுபட்டதற்காக பிரித்தானிய ஆட்சியின் கீழ் சிறையில் அடைக்கப்பட்ட முதல் இந்தியப் பெண்மணியும், சிறந்த சுதந்திரப் போராட்ட வீரரான ஸ்ரீ சித்தரஞ்சன் தாஸின் மனைவியுமான, சுதந்திரப் போராட்ட வீரர் பசந்தி தேவியின் பெயரால் இப்பெயர் பெற்றுள்ளது. இக்கல்லூரி, கல்கத்தா பல்கலைக்கழகத்துடன் இணைக்கப்பட்டுள்ளது.  

## கல்லூரி அமைப்பு
நகர்ப்புற மற்றும் கிராமப்புற சந்திப்பில் அமைந்துள்ள இந்த கல்லூரி இவ்விரு பகுதிகளைச் சேர்ந்த பிற்படுத்தப்பட்ட வகுப்பினர், சிறுபான்மை சமூகங்கள் மற்றும் வறுமைக் கோட்டிற்கு கீழே உள்ள பெண் மாணவர்களின் கல்வித்தேவைகளைப் பூர்த்தி செய்ய பயன்படுகிறது.இக்கல்லூரி சிறப்புத் தேவையுடைய பெண்களுக்கு உயர்கல்விக்கான வாய்ப்பை வழங்குகிறது.  

கல்கத்தா பல்கலைக்கழகத்தால் நிர்ணயிக்கப்பட்ட கல்லூரிப் பாடத்திட்டத்துடன், பெண் மாணவர்களின் சுய-உதவி திறன், தன்னம்பிக்கை மற்றும் சுதந்திரத்தை வளர்த்துக் கொள்ள உதவுவதன் மூலம் அவர்களை மேம்படுத்துவதற்கான வாய்ப்பையும் வழங்குகிறது. கல்கத்தா பல்கலைக்கழகத்தின் கீழ் BA (Hons/Major/General), B.Sc (Hons/General) மற்றும் ஆங்கிலத்தில் MA (சுய நிதி) & MA அரசியல் அறிவியலில் (சுய நிதி) ஆகிய இளங்கலை மற்றும் முதுகலைப் படிப்புகளை இக்கல்லூரி வழங்கிவருகிறது.  

இக்கல்லூரியில் நேதாஜி சுபாஸ் திறந்தநிலை பல்கலைக்கழகத்தின் கீழ் ஒரு ஆய்வு மையமும் உள்ளது (மைய குறியீடு : A-02) இது வார இறுதிகளில் மட்டும் இயங்கும்.  

## குறிப்பிடத்தக்க முன்னாள் மாணவர்கள்

- லோபாமுத்ரா மித்ரா, பாடகி
- தனுஸ்ரீ சக்ரவர்த்தி, நடிகை
- ரூக்மா ரே, நடிகை
# லியுதேத்தியம்(III) தெலூரைடு



**லியுதேத்தியம்(III) தெலூரைடு** (*Lutetium(III) telluride*) என்பது Lu<sub>2</sub>Te<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். லியுதேத்தியத்தின் தெலூரைடு வகை உப்புகளில் இதுவும் ஒன்றாகும்.  
Fddd என்ற இடக்குழுவில் Sc<sub>2</sub>S<sub>3</sub> சேர்மத்தின் கட்டமைப்பில் லியுதேத்தியம்(III) தெலூரைடு காணப்படுகிறது. லியுதேத்தியத்தை Lu7Te உடன் மின்வில் உலையில் இட்டு உருக்கினால் லியுதேத்தியம்(III) தெலூரைடும் Lu11Te4 அல்லது LuTe சேர்மங்களூம் உருவாகின்றன.  

1976 ஆம் ஆண்டின் நச்சுப் பொருட்கள் கட்டுப்பாட்டுச் சட்டத்தில் பட்டியலிடப்பட்ட வேதிப்பொருட்களில் லியுதேத்தியம்(III) தெலூரைடும் இடம்பெற்றுள்ளது.
# பாலூர்காட் மகிளா மகாவித்யாலயா



**பாலூர்காட் மகிளா மகாவித்யாலயா** என்பது இந்தியா மேற்கு வங்காளத்தின் தெற்கு தினஜ்பூர் மாவட்டத்தில் உள்ள பாலூர்காட்டிலுள்ள ஒரு மகளிர் கல்லூரியாகும். இந்தக் கல்லூரி கெளர் பங்கா பல்கலைக்கழகத்துடன் இணைக்கப்பட்டு, அதன் கீழ் இளங்கலை படிப்புகளை பெண் மாணவர்களுக்கு வழங்கி வருகிறது.  

தெற்கு தினஜ்பூர் மாவட்டத்தில் உள்ள ஒரே பெண்கள் கல்லூரியான இதில்,அங்குள்ள சமூகத்தில் அறியாமை, மூடநம்பிக்கைகள், கல்வியறிவின்மை மற்றும் வறுமை ஆகியவற்றை எதிர்த்துப் போராடும் வகையில் பெண் மாணவர்களுக்கு உயர்கல்வி அளிப்பதன் வழி பணிபுரிந்துவருகிறது.  

## துறைகள்

### கலைப்பிரிவு

- பெங்காலி
- ஆங்கிலம்
- சமஸ்கிருதம்
- வரலாறு.
- அரசியல் அறிவியல்
- பொருளாதாரம்
- தத்துவம்
- புவியியல்
- கல்வி
- வீட்டு அறிவியல்
- மக்கள் தொடர்பு

### அறிவியல் பிரிவு

- விலங்கியல்
- தாவரவியல்
- வேதியியல்
- உணவு மற்றும் ஊட்டச்சத்து

## அங்கீகாரம்
2017 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் இக்கல்லூரிக்கு பி + அங்கீகாரம் வழங்கப்பட்டுள்ளது. இக்கல்லூரி பல்கலைக்கழக மானியக் குழுவினாலும் அங்கீகரிக்கப்பட்டுள்ளது .
# அனந்து காட்கில்

**அனந்து காட்கில்** (*Anant Gadgil*) இந்தியாவைச் சேர்ந்த ஓர் அரசியல்வாதியாவார். மகாராட்டிரா மாநிலத்தின் சாத்தாரா மாவட்டத்தில் உள்ள வய் நகரத்தின் வேல்னேசுவர் கிராமத்தில் 1956 ஆம் ஆண்டு செப்டம்பர் மாதம் 18 ஆம் தேதியன்று வித்தல்ராவ் காத்கில்லின் மகனாக இவர் பிறந்தார். நர்கர் விசுணு காட்கில்லின் பெயரனாக அறியப்படும் அனந்து காட்கில் ஒரு கட்டடக் கலைஞராகவும் அறியப்படுகிறார். மும்பை பல்கலைக்கழகத்தில் கட்டடக் கலையில் இளையர் பட்டமும் அமெரிக்காவில் இதே பாடத்தில் முதுநிலை பட்டமும் பெற்றார். 2014 ஆம் ஆண்டு முதல் 2022 ஆம் ஆண்டு வரை மகாராட்டிர சட்ட மேலவை உறுப்பினராக இருந்தார். மகாராட்டிர மாநில அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். திருமணம் செய்து கொண்ட இவர் மும்பையில் வசிதது வருகிறார்.  

## படைப்புகள்
- சிமாச்சியப்பா புனேகர் (மராத்தி நூல்)
- பிஞ்சசு & பஞ்சசு

## விருதுகள்
அனந்தராவ் காட்கிலின் சிமாச்சியப்பா புனேகர் என்ற மராத்தி புத்தகம் நகைச்சுவையான எழுத்துக்கான மகாராட்டிர சாகித்ய அகாதமி விருதை வென்றது.
# கின்சுவானாவ் சூவு



**கின்சுவானாவ் சூவு** (*Ginsuanhau Zou*) இந்தியாவைச் சேர்ந்த ஓர் அரசியல்வாதியாவார். மணிப்பூர் மாநில அரசியலில் மற்றும் பாரதிய சனதா கட்சியின் உறுப்பினராகச் செயல்பட்டார். 2012 & 2017 ஆம் ஆண்டுகளில் நடைபெற்ற மணிப்பூர் சட்டமன்றத் தேர்தலில் இந்திய தேசிய காங்கிரசு கட்சியின் உறுப்பினராக சுராசந்த்பூர் மாவட்டத்தில் உள்ள சிங்கட்டு தொகுதியிலிருந்து மணிப்பூர் சட்டமன்ற உறுப்பினராகத் தேர்ந்தெடுக்கப்பட்டார்.  

2020 ஆம் ஆண்டு மணிப்பூர் நம்பிக்கை வாக்கெடுப்பின் போது, நம்பிக்கை வாக்கெடுப்புக்கான கட்சியின் சார்பை மீறி சட்டசபை நடவடிக்கைகளைத் தவிர்த்த எட்டு சட்டமன்ற உறுப்பினர்களில் இவரும் ஒருவராவார். இந்திய தேசிய காங்கிரசு கட்சியிலிருந்து விலகிய இவர் பின்னர் இராம் மாதவ், பைச்சையந்து பாண்டா மற்றும் மணிப்பூர் முதல்வர் என். பிரேன் சிங் முன்னிலையில் பாரதிய சனதா கட்சியில் சேர்ந்தார். 2020 ஆம் ஆண்டு நடைபெற்ற சட்டமன்ற இடைத்தேர்தலில் சிங்கட்டு தொகுதியில் போட்டியின்றி தேர்ந்தெடுக்கப்பட்டார்.
# தூலியம்(III) தெலூரைடு



**தூலியம்(III) தெலூரைடு** (*Thulium(III) telluride*) என்பது Tm<sub>2</sub>Te<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தூலியத்தின் தெலூரைடு வகை உப்புகளில் இதுவும் ஒன்றாகும். Fddd என்ற இடக்குழுவில் செஞ்சாய் சதுர படிக வடிவத்தில் இது உருவாகிறது. அதிக வெப்பநிலையில் ஈய தெலூரைடில் கரைந்து தூலியம்(III) தெலூரைடு திண்ம கரைசலை கொடுக்கிறது.  

1976 ஆம் ஆண்டின் நச்சுப் பொருட்கள் கட்டுப்பாட்டுச் சட்டத்தில் பட்டியலிடப்பட்ட வேதிப்பொருட்களில் லியுதேத்தியம்(III) தெலூரைடும் இடம்பெற்றுள்ளது.
# சகானாசு பக்லவி


**சகானாசு பக்லவி** ( *Shahnaz Pahlavi* ) , பிறப்பு 27 அக்டோபர் 1940 ) ஈரானின் சா முகம்மத் ரிசா சா பக்லவி மற்றும் அவரது முதல் மனைவியும், எகிப்து இளவரசி பவ்சியா ஆகியோரின் முதல் குழந்தையாவார்.  

## ஆரம்ப வாழ்க்கை மற்றும் கல்வி
சகானாசு பக்லவி, 27 அக்டோபர் 1940 அன்று தெகுரானில் முகமது ரேசா பக்லவி மற்றும் அவரது முதல் மனைவி இளவரசி பவ்சியா ஆகியோரின் ஒரே குழந்தையாகப் பிறந்தார். இவரது தந்தையான ஈரானின் சாவின் மூன்றாவது மனைவியான பரா பக்லவி மூலம் பிறந்த பட்டத்து இளவரசர் ரெசா பக்லவி, இளவரசி பராக்னாசு பக்லவி, இளவரசர் இரண்டாம் அலி ரெசா பக்லவி மற்றும் இளவரசி லீலா பக்லவி ஆகியோர் இருந்தனர். எகிப்தின் முதலாம் புவாது மற்றும் எகிப்த்தின் ராணி நசிலி இவரது தாய்வழி தாத்தா பாட்டியாவார்கள். ரேசா ஷா பகலவி மற்றும் ஈரானின் ராணி தாட்சு ஓல்-மொலூக் இவரது தந்தைவழி தாத்தா பாட்டியாவர்கள். மேலும் இவர் எகிப்தின் மன்னர் முதலாம் பாரூக்கின் மருமகளும் ஆவார்.  

சகானாசு பக்லவி பெல்ஜியத்திலுள்ள *லைசி லியோனி டி வாகா* என்ற உறைவிடப் பள்ளியில் படித்தார். பின்னர் சுவிட்சர்லாந்தில் உயர்கல்வியைப் படித்தார்.  

## சொந்த வாழ்க்கை
ஈராக் மன்னர் பைசலுடன் சகானாசின் திருமணத்திற்கு இவரது தந்தை திட்டமிட்டிருந்தார். ஆனால் இவருக்கு இத்திருமணத்தில் விருப்பமின்மையால் நிறைவேறவில்லை. இவரது முதல் திருமணம், பதினாறு வயதில், 11 அக்டோபர் 1957 அன்று தெகுரானில் உள்ள கோலசுத்தான் அரண்மனையில் ஈரானிய அரசியல்வாதி *அர்தேசிர் சாகேதி* என்பவருடன் நடந்தது. சாகேதியும் இவரும் 1955 இல் ஜெர்மனியில் முதன்முதலில் சந்தித்தனர். இவர்கள் 1964 இல் விவாகரத்து செய்தனர்.  

சகானாசு பின்னர் பிப்ரவரி 1971 இல் பாரிஸில் உள்ள ஈரானிய தூதரகத்தில் பணியாற்றிய *கோசுரோ சகான்பானி* என்பவரை மணந்தார். இவர்களது திருமணம் ஏப்ரல் 2014 இல் சகான்பானி இறக்கும் வரை நீடித்தது. இவர்களுக்கு கீகோசுரோ (பிறப்பு 20 நவம்பர் 1971), என்ற ஒரு மகனும் பவ்சியா (பிறப்பு 1973) என்ற ஒரு மகளும் பிறந்தனர்.  

இவரது தந்தையின் ஆட்சியின் போது, சகானாசு விவசாய நிறுவனங்கள் மற்றும் ஹோண்டா சைக்கிள்கள் மற்றும் இருசக்கர வாகனங்களின் தயாரிக்கும் ஆலைகளில் முதலீடு செய்தார்.  

## பின் வரும் வருடங்கள்
ஈரானியப் புரட்சிக்குப் பின்னர் சகானாசு பக்லவி சுவிட்சர்லாந்தில் வசித்து வருகிறார். இவருக்கு சுவிஸ் குடியுரிமை உள்ளது. டிசம்பர் 2013 இல் சானாஸ் பஹ்லவிக்கு எகிப்திய அரசாங்கம் எகிப்திய குடியுரிமை வழங்கியது.
# நசிலி சப்ரி


**சிலி சப்ரி** ( *Nazli Sabri*) ( 25 ஜூன் 1894 - 29 மே 1978) 1919 முதல் 1936 வரை எகிப்து இராச்சியத்தில் முதல் ராணி மனைவியாக இருந்தார். இவர் எகிப்தின் சுல்தான் முதலாம் புவாதின் இரண்டாவது மனைவியாவார்.  

## ஆரம்ப கால வாழ்க்கை
நசிலி 1895 ஆம் ஆண்டு ஜூன் 25 ஆம் தேதி எகிப்திய வம்சாவளியைச் சேர்ந்த தந்தைக்கும் மற்றும் துருக்கிய, கிரேக்கம் மற்றும் பிரெஞ்சு வம்சாவளியைச் சேர்ந்த தாய்க்கும் மகளாகப் பிறந்தார். இவரது தந்தை அப்துல் ரகீம் சப்ரி பாசா, விவசாய அமைச்சராகவும் மற்றும் கெய்ரோவின் ஆளுநராகவும் இருந்தார். இவரது தாயார் தவ்பிகா கானும் செரீப் என்பவராவார். சிலிக்கு செரிப் சப்ரி பாசா என்ற சகோதரரும், அமினா சப்ரி என்ற சகோதரியும் இருந்தனர். பின்னர் இவர்கள் அப்பாசியா அரண்மனைக்கு மாறினர்.  

இவர்களின் ஒரே மகன் பாரூக் பிறந்த பிறகு, நசிலி தனது கணவரின் அதிகாரப்பூர்வ அரச இல்லமான கூபே அரண்மனைக்கு செல்ல அனுமதிக்கப்பட்டார். புவாத்திற்கு "அரசன்" என்ற பட்டம் வழங்கப்படும்போது இவருக்கும் ராணி என்ற பட்டம் வழங்கப்பட்டது. இவர்களுக்கு ஐந்து குழந்தைகள் இருந்தனர். எகிப்த்தின் எதிர்கால மன்னன் பாரூக், என்ற ஒரு மகனும், பவ்சியா (ஈரானின் ராணி ஆனார்), பைசா, பைக்கா, பாத்தியா என்ற நான்கு மகள்களும் இருந்தனர்.  

புவாதின் ஆட்சியின் பெரும்பகுதி முழுவதும் அரண்மனையிலேயே மட்டுப்படுத்தப்பட்ட நசிலி, ஓபரா நிகழ்ச்சிகள், மலர் கண்காட்சிகள் மற்றும் பிற பெண்கள் மட்டுமே கலந்து கொள்ளும் கலாச்சார நிகழ்வுகளில் கலந்து கொள்ள அனுமதிக்கப்பட்டார். தம்பதியினரிடையே சண்ட ஏற்படும்போதெல்லாம் இவரை மன்னர் புவாது அடித்துத் துன்புறுத்தியதாகவும் மற்றும் வாரக்கணக்கில் இவரது அறையிலே அடைத்து வைக்கப்பட்டார் என்று கூறப்படுகிறது. மேலும், ஆஸ்பிரின் மருந்தை அளவுக்கு அதிகமாக உட்கொண்டு தற்கொலைக்கு முயன்றதாகவும் கூறப்படுகிறது.  

நசிலி 1927 இல் மன்னரின் நான்கு மாத ஐரோப்பா சுற்றுப்பயணத்தின் போது அவருடன் சென்றார், மேலும் இவரது பிரெஞ்சு வம்சாவளியின் காரணமாக பிரான்சில் மிகவும் போற்றப்பட்டார். 1924 இல் பாராளுமன்றம் தொடங்கப்பட்டவுடன், விருந்தினர் அமருமமிடத்தின் ஒரு சிறப்புப் பிரிவில் அமர்ந்து, திறப்பு விழாவில் அரச பங்கேற்பாளர்களில் ஒருவராக இருந்தார்.
# யாசுமினம் பிரேச்சிசைபம்


**யாசுமினம் பிரேச்சிசைபம்** (தாவர வகைப்பாட்டியல்: *Jasminum brachyscyphum*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. 1895 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு வெளிவந்ததாக கியூ தாவரவியல் ஆய்வகம் தெரிவிக்கிறது.  
## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  
## வாழிடம்
மலாவி, மொசாம்பிக், சிம்பாப்வே ஆகிய ஆப்பிரிக்கக் கண்ட நாடுகளில் இவ்வினம் காணப்படுகின்றன.  
## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# பரிவர்த்தனை (திரைப்படம்)


**பரிவர்த்தனை** (*Parivarthanai*) என்பது 2023 ஆம் ஆண்டு வெளியான இந்திய தமிழ்த் திரைப்படமாகும். எஸ். மணிபாரதி இயக்கிய இப்படத்தில் சுர்ஜித், சுவாதி ஆகியோர் முக்கிய வேடங்களில் நடித்தனர். இப்படம் 2023 செப்டம்பர் 15 அன்று வெளியானது.  

## நடிகர்கள்

- நவீனாக சுர்ஜித் கோபிநாத்
- பவித்ராவாக சுவாதி
- நந்தினியாக ராஜேஸ்வரி
- பாரதி மோகன்
- திவ்யா ஸ்ரீதர்
- மோகித்
- ஸ்மேஹா
- சித்ரா நவீனின் தாயாக (ஒளிப்படத்தில்)

## தயாரிப்பு
இயக்குநர் எஸ். மணிபாரதி தனது மற்றொரு படமான ஸ்ரீகாந்த் நடித்த *தி பெட்* படத்தின் தயாரிப்புக்குப் பிந்தைய பணிகளில் ஈடுபட்டடுவரும் நிலையில், இப்படத்தில் பணியாற்றினார். பல தொலைக்காட்சி நடிகர்கள் இப் படத்தில் நடித்துள்ளனர்.  

## பாடல்கள்
இத்திரைப்படத்திற்கு ரஷாந்த் அர்வின் இசையமைத்திருந்தார். பாடல் வரிகளை வி. ஜே. பி. ரகுபதி எழுதியுள்ளார்.  

## வரவேற்பு
இப்படத்தை வெளியிட திட்டமிட்ட நாளில் இருந்து ஒரு வார தாமதத்திற்குப் பிறகு, படம் 2023 செப்டம்பர் 15 அன்று தமிழ்நாட்டுத் திரையரங்குகளில் படம் வெளியானது. *தினத்தந்தியின்* ஒரு விமர்சகர், படத்தின் சில காட்சிகளில் இருந்த "தர்க்கப்பிழையை" கேள்விக்குட்படுத்தி படத்திற்கு எதிர்மறையான விமர்சனத்தை அளித்தார். மாறாக *மாலை மலரின்* ஒரு விமர்சகர், படத்தை "இரசிக்கதக்கது" என்று குறிப்பிட்டார்.
# தவாங் சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1990 | துப்தென் தெம்பா | இந்திய தேசிய காங்கிரஸ் |
| 1995 |  |  |
| 1999 |  |  |
| 2004 | செவாங் தொண்டுப் |  |
| 2009 |  |  |
| 2014 | செரிங் தாஷி | சுயேச்சை |
| 2019 | பாரதிய ஜனதா கட்சி | } |
# பரப்பனங்காடி தொடருந்து நிலையம்


**பரப்பனங்காடி தொடருந்து நிலையம்** (*Parappanangadi railway station*) என்பது இந்தியாவின் கேரளத்தின் மலப்புறம் மாவட்டத்தில் உள்ள பரப்பனங்காடி நகரின் மையத்தில் அமைந்துள்ள ஒரு தொடருந்து நிலையம் ஆகும். இது மலப்புறத்தில் இருந்து 26 கி.மீ. தொலைவில் அமைந்துள்ளது. இந்த தொடருந்து நிலையம் கேரளத்தின் பழமையான தொடருந்து நிலையங்களில் ஒன்றாகும். இந்த தொடருந்து நிலையம் கேரளத்தின் முதல் இருப்பூர்தி பாதையில் ( திரூர் - பேப்பூர் ) உள்ளது. பரப்பனங்காடி தொடருந்து நிலையக் குறியீடு PGI ஆகும். இந்தக் குறியீடு இணையவழி முன்பதிவு உட்பட பல்வேறு நோக்கங்களுக்காகப் பயன்படுத்தப்படுகிறது.
# யாசுமினம் எலட்டும்


**யாசுமினம் எலட்டும்** (தாவர வகைப்பாட்டியல்: *Jasminum elatum*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. 1914 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு வெளிவந்ததாக, கியூ தாவரவியல் ஆய்வகம் தெரிவிக்கிறது. இதன் இணைப்பெயர்/வேறுபெயர் *யாசுமினம் எலட்டும் வகை. பிரேவிசுடைலிசு* (*Jasminum elatum var. brevistylis*) ஆகும்.  

## வாழிடம்
நியூ கலிடோனியா தீவில் மட்டுமே காணப்படும் அரிய இனமாகவும், அத்தீவின் அகணியத் தாவரமாகவும், செம்பட்டியலிலும் உள்ள மல்லியினமாகும்.  

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# இலா பட்நாயக்


**இலா பட்நாயக்** (*Ila Patnaik*) ஓர் இந்தியப் பொருளாதார நிபுணர் ஆவார். இவர் இந்திய அரசின் முன்னாள் முதன்மை பொருளாதார ஆலோசகராக இருந்துள்ளார். இந்த நேரத்தில், இவர் இந்தியாவின் பொருளாதார ஆய்வறிக்கை, 2013-14 தயாரித்தார். பல இந்திய அரசாங்க குழுக்கள் மற்றும் பணிக்குழுக்களிலும் பங்களித்துள்ளார். 2014ஆம் ஆண்டில், நோபல் பரிசு பெற்ற அமர்த்தியா சென் மற்றும் ரிசர்வ் வங்கியின் முன்னாள் ஆளுநர்கள் ஒய். வி. ரெட்டி, ரகுராம் ராஜன் மற்றும் உர்ஜித் படேல் போன்றோருடன், இந்தியாவின் முதல் பத்து இடங்களுக்குள் இடம்பிடித்த ஒரே பெண் பொருளாதார வல்லுநர் இவராவார். *தி இந்தியன் எக்சுபிரசு நாளிதழில்* பொருளாதாரம் தொடர்பான வழக்கமான கட்டுரைகளையும் எழுதிவருகிறார்.  

இவர் தற்போது தேசிய பொது நிதி மற்றும் கொள்கை நிறுவனத்தின் பேராசிரியராக உள்ளார்.  

## கல்வி
இலா பட்நாயக், தில்லி பல்கலைக்கழகத்தின் இந்துக் கல்லூரியில் (1985) பொருளாதாரத்தில் இளங்கலைப் பட்டம் பெற்றார். ஜவகர்லால் நேரு பல்கலைக்கழகத்தின் பொருளாதார ஆய்வுகள் மற்றும் திட்டமிடல் மையத்தில் (1987 மற்றும் 1989) தத்துவத்தில் முதுகலைப் பட்டத்துடன் பொருளாதாரத்தில் முதுகலைப் பட்டம் பெற்றார். இவர் இந்தியாவில் தனது இளங்கலை மற்றும் பட்டதாரி படிப்பைத் தொடர்ந்தபோது, தனது முனைவர் பட்ட ஆய்வினை ஐக்கிய இராச்சியத்தில் தொடர முடிவு செய்தார். மேலும் இவர் 1996-இல் சர்ரே பல்கலைக்கழகத்தில் பொருளாதாரத்தில் முனைவர் பட்டம் பெற்றார்.  

## பணி
இலா பட்நாயக் *தி இந்தியன் எக்சுபிரசில்* பொருளாதார ஆசிரியராக இருந்தார். பிசினஸ் ஸ்டாண்டர்டில் இரண்டு வாரக் கட்டுரையை எழுதியுள்ளார். *மேக்ரோ டிராக்*, இந்தியப் பொருளாதாரத்தில் காலாண்டு புதுப்பிப்பு, 1997-2001 தொகுப்பாசிரியராகவும் பணியாற்றினார். மேலும், பட்நாயக் மூத்த பொருளாதார நிபுணர் மற்றும் தேசிய செயல்முறைப் பொருளியல் ஆய்வுக் குழு<nowiki/>மற்றும் பன்னாட்டுப் பொருளாதார உறவுகளுக்கான இந்தியக் குழுவின் (1996 - 2002, 2004; 2002 - 2004 முறையே) மூத்த உறுப்பினராகவும் இருந்தார். இவர் 2007 முதல் 2009 வரை *பட்நாயக்குடன்* *என்டிடிவியில்* நிகழ்ச்சி ஒன்றை நடத்தினார். இப்போது இவர் இந்தியப் பொருளாதாரம் தொடர்பான வாராந்திர நிகழ்ச்சிகளில் *தி பிரிண்ட்டில்* பணிபுரிகிறார்.  

## விருதுகள்
பட்நாயக்கிற்கு வழங்கப்பட்ட பல விருதுகளில் *"இளையோர் அறிவியல் அறிஞர் நிதியுதவி"* (1978), *"தேசிய திறமை தேடல் உதவித்தொகை"* (1980), *"இளையோர் ஆய்வு நிதியுதவி-பொருளியல்"* (1987), மற்றும் *"பொருளாதாரத்தில் முனைவர் பட்ட படிப்புக்கான இங்கிலாந்து-நேரு நூற்றாண்டு நிதியுதவி* ஆகியவை அடங்கும் (1991).
# பெரிய இத்திமடு



<templatestyles src="Module:Infobox/styles.css"></templatestyles>  
**பெரிய இத்திமடு** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்குக் கிழக்கே சுமார் 5 கிலோமீட்டர் தூரத்தில் அமைந்துள்ளது.  

## பாடசாலைகள்
மு/பெரிய இத்திமடு அரசினர் தமிழ் கலவன் பாடசாலை
# தொழில்நுட்பக் கல்வியில் பெண்கள் முன்னேற்றத்திற்கான உதவி


**தொழில்நுட்பக் கல்வியில் பெண்கள் முன்னேற்றத்திற்கான உதவி** (*Providing Assistance for Girls Advancement in Technical Education Initiative*) அல்லது **பிரகதி** என்பது இந்திய அரசின் மனிதவள மேம்பாட்டு அமைச்சகத்தின், அகில இந்தியத் தொழில்நுட்பக் கழக திட்டமாகும். இது தொழில்நுட்பக் கல்வியைத் தொடர ஆண்டுக்கு 6 லட்சத்துக்கும் குறைவான வருமானம் கொண்ட குடும்பத்திலுள்ள ஒரு பெண் குழந்தைக்கு வழங்கப்படுகிறது.  

இத்திட்டத்தின் கீழ் உதவித்தொகை தொகையாக ரூ 30,000 அல்லது கல்விக் கட்டணம் மற்றும் 10 மாதங்களுக்குத் தற்செயல் கொடுப்பனவுக்காக மாதம் ரூ 2000 வழங்கப்படுகிறது.
# மரமடி



**மராமடி** (*Maramadi*) என்பது இந்திய மாநிலமான கேரளத்தில் நடத்தப்படும் ஒரு வகை மாட்டுப் பந்தயம் ஆகும். இது **களப்பூட்டு** அல்லது **பொத்தோட்டம்** என்றும் அழைக்கப்படுகிறது. இந்த பந்தையமானது வழக்கமாக காளைகளைக் கொண்டு நடத்தப்படும் ஒரு பாரம்பரிய நிகழ்வாகும். இது பருவமழைக்குப் பிறகு நடத்தப்படுகிறது. நடவுப் பணிகள் செய்வதற்கும் காளைகள் தேவைப்படுகின்றன.  

## சட்ட ரீதியான தகுதி
2011 ஆம் ஆண்டில், விலங்குகள் வதை தடுப்புச் சட்டம், 1960-இன் கீழ், காளைகளையும், ஐந்து விலங்குகளையும் காட்சிப் படுத்துதல் மற்றும் பயிற்சியளித்தலுக்கு ஒன்றிய அரசு தடை விதித்தது. 2014-ம் ஆண்டு நீதிமன்றத் தீர்ப்பில் இந்தத் தடை கேரள மாட்டுப் பந்தயத்துக்குப் பொருந்தும் என்று தீர்ப்பளிக்கபட்டது. 2015 ஆம் ஆண்டு, கேரத மாட்டுப் பந்தைய சங்கம் கேரள உயர் நீதிமன்றத்தில் மேல்முறையீடு செய்ததில் இந்தத் தீர்ப்பு உறுதி செய்யப்பட்டது.  

## காட்சியகம்

## மேலும் பார்க்கவும்

- கம்பளா
# சபீதா பேகம்



**சபீதா பேகம்** (*Sabita Begum*) ஒரு வங்கதேச ஜாதியா கட்சி (எர்சாத்) அரசியல்வாதியும் வங்களாதேச நாடாளுமன்ற உறுப்பினரும் ஆவார். இவர் ஒதுக்கப்பட்ட இடத்திலிருந்து தேர்ந்தெடுக்கப்பட்டுள்ளார்.  

## தொழில்
பேகம் 1996-இல் ஜாதியா கட்சி (எர்சாத்) வேட்பாளராகப் போட்டியிட்டுத் தேர்ந்தெடுக்கப்பட்டு 1996 முதல் 2001 வரை ஐந்து ஆண்டுகள் பணியிலிருந்தார்.
# யாசுமினம் நவுமீன்சு


**யாசுமினம் நவுமீன்சு** (தாவர வகைப்பாட்டியல்: *Jasminum noumeense*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. 1908 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு வெளிவந்ததாக, கியூ தாவரவியல் ஆய்வகம் தெரிவிக்கிறது.  
## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியிலிருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  
## வாழிடம்
நியூ கலிடோனியா தீவில் மட்டுமே காணப்படும் அரிய இனமாகவும், அத்தீவின் அகணியத் தாவரமாகவும், செம்பட்டியலிலும் உள்ள மல்லியினமாகும்.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# திலாரா ஆருண்



**திலாரா ஆருண்** (*Dilara Harun*)(c. 1946 - 14 ஏப்ரல் 2012) வங்களாதேச சுதந்திரப் போராட்ட வீரரும் வங்களாதேச அவாமி லீக்கைச் சேர்ந்த பிரமன்பரியாவைச் சேர்ந்த அரசியல்வாதி ஆவார். இவர் வங்காளதேச நாடாளுமன்ற உறுப்பினராக 1996 முதல் 2001 வரை பதவியிலிருந்தார்.  

## வாழ்க்கை
1971ஆம் ஆண்டு நடைபெற்ற வங்காளதேச விடுதலைப் போரில் பங்கேற்றார், திலாரா.  

## இறப்பு
ஆருண் 14 ஏப்ரல் 2012 அன்று டாக்காவில் உள்ள தேசிய இருதய நோயியல் நிறுவனத்தில் தனது 66 வயதில் இறந்தார்.
# லும்லா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1990 | கர்மா வாங்சு | இந்திய தேசிய காங்கிரஸ் |
| 1995 | ஆர். ஜி. ரின்போச்சே | சுயேச்சை |
| 1999 | டி. ஜி. ரின்போச்சே | இந்திய தேசிய காங்கிரஸ் |
| 2004 |  |  |
| 2009 | ஜம்பே தாஷி |  |
| 2014 |  |  |
| 2019 | பாரதிய ஜனதா கட்சி |  |
| 2023 | செரிங் லாமு | } |
**குறிப்பு**
# பானிபூர் மகிளா மகாவித்யாலயா



**பானிபூர் மகிளா மகாவித்யாலயா** என்பது மேற்கு வங்கத்தின் ஆப்ராவின், பானிப்பூரில் பெண்களுக்கு உயர் கல்வி வழங்கும் நோக்கத்துடன் 1999 ஆம் ஆண்டில் நிறுவப்பட்ட ஒரு மகளிர் கல்லூரி ஆகும். இக்கல்லூரியில் கலை, வணிகம் மற்றும் அறிவியல் பிரிவுகளில் இளங்கலை படிப்புகள் பயிற்றுவிக்கப்படுகிறது. இக்கல்லூரி, மேற்கு வங்க மாநிலப் பல்கலைக்கழகத்துடன் இணைக்கப்பட்டுள்ளது.  

நான்கு விரிவுரையாளர்கள் மற்றும் நூறு மாணவர்களுடன் எளிமையான தொடக்கத்தைக் கொண்ட இக்கல்லூரி,  2003 ஆம் ஆண்டில் பனிபூரில் இயற்கையின் பரந்த பசுமைக்கு மத்தியில் புதிய வளாகத்துடன் உடற்கல்விக்கான முதுகலை பயிற்சிக் கல்லூரி மற்றும் ஆசிரியர் பயிற்சிக் கல்லூரி என இரண்டு பிரிவுகளுடன் கட்டமைப்பு ரீதியாக விரிவடைந்துள்ளது. இக்கல்லூரியில் தற்போது கலை (ஹானர்ஸ் மற்றும் பொது பிரிவு) மற்றும் விஞ்ஞானம் (பொது) ஆகிய பிரிவுகளில் பட்டப்படிப்புகள் வழங்கப்படுகின்றன. மேலும் இக்கல்லூரியில் 13 இளங்கலை துறைகள் உள்ளன.  

## துறைகள்

### கலைப்பிரிவு

- பெங்காலி
- ஆங்கிலம்
- வரலாறு.
- அரசியல் அறிவியல்
- சமூகவியல்
- தத்துவம்
- கல்வி
# பாங்குரா மாவட்ட சாரதாமணி மகிளா மகாவித்யாபீடம்



**பாங்குரா மாவட்ட சாரதாமணி மகிளா மகாவித்யாபீடம்**, என்பது இந்தியாவின் மேற்கு வங்கத்தின் பாங்குரா மாவட்டத்தில் 1973 ஆம் ஆண்டில் நிறுவப்பட்ட ஒரு மகளிர் கல்லூரி ஆகும். பாங்குரா மாவட்டத்தில் உள்ள ஒரே மகளிர் கல்லூரியான இதில் கலை மற்றும் அறிவியல் பிரிவுகளில் இளங்கலை படிப்புகள் பயிற்றுவிக்கப்படுகிறது. இக்கல்லூரி பாங்குரா பல்கலைக்கழகத்துடன் இணைக்கப்பட்டுள்ளது.  

## வரலாறு
பாங்குரா மாவட்டம் மற்றும் அதன் சுற்றுவட்டார பகுதிகளில் உள்ள இளம் பெண்களின் உயர் கல்வி மற்றும் கலாச்சாரத்தை மேம்படுத்துவதற்காக நிறுவப்பட்ட இக்கல்லூரி தொடக்கத்தில்பர்த்வான் பல்கலைக்கழகத்தின் கீழ் அரசு நிதியுதவி பெறும் கல்லூரியாக நிறுவப்பட்டது. கொல்கத்தாவைச் சார்ந்த அன்னை சாரதா தேவியின் பெயரை பெருமைப்படத்தும் வகையில் கல்லூரிக்கு இப்பெயர் சூட்டப்பட்டுள்ளது.  

## அங்கீகாரம்
இக்கல்லூரி, 2007 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் (NAAC) பி+ தரத்தை பெற்றாலும், 2015 ஆம் ஆண்டில் 'ஏ' தகுதியைப் பெற்று அங்கீகாரம் பெற்றுள்ளது. மேலும் இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ள தன்னாட்சி அமைப்பாகும்.  

## துறைகள்

### அறிவியல் பிரிவு

- கணிதம்
- இயற்பியல்
- வேதியியல்

### கலைப்பிரிவு

- பெங்காலி
- ஆங்கிலம்
- சமஸ்கிருதம்
- வரலாறு
- நிலவியல்
- அரசியல் அறிவியல்
- தத்துவம்
- பொருளாதாரம்
- இசை
- கல்வி

## நூலகம்
இக்கல்லூரியில், நல்ல காற்றோட்டத்துடனும், வெளிச்சத்துடனும், வசதியான இருக்கைகளுடன் 2000 சதுர அடி பரப்பளவில் முற்றிலும் கணினிமயமாக்கப்பட்ட நூலகம் உள்ளது. இந்த நூலகத்தில் 27,376 க்கும் மேற்பட்ட புத்தகங்கள் வைக்கப்படுள்ளன, மேலும் 100 க்கும் மேற்பட்ட பத்திரிகைகள் மற்றும் பத்திரிகைகளுக்கு சந்தா செலுத்துகின்றன. இந்த நூலகம் திறந்த அணுகல் முறையைப் பின்பற்றுகிறது.
# துர்காபூர் மகளிர் கல்லூரி



**துர்காபூர் மகளிர் கல்லூரி**, என்பது மேற்கு வங்காளத்தின் எஃகு நகரமான மேற்கு வர்த்தமான் மாவட்டத்திலுள்ள துர்காபூரில் 1980 ஆம் ஆண்டில் நிறுவப்பட்ட ஒரு மகளிர் கல்லூரி ஆகும், கலை, அறிவியல் மற்றும் வணிகம் ஆகியப்பிரிவில் இளங்கலை படிப்புகளை பயிற்றுவிக்கப்படும் இக்கல்லூரி காசி நஸ்ருல் பல்கலைக்கழகத்துடன் இணைக்கப்பட்டுள்ளது.  

"பெண்களுக்கு அதிகாரமளித்தல்" என்பதை தன் முதன்மை நோக்கமாகக் கொண்டுள்ள இக்கல்லூரி, முதன்முதலில் டேவிட் ஹேர் தொடக்கப் பள்ளியில் தற்காலிகமாக நடத்தப்பட்டு 1982 முதல் மகாத்மா காந்தி சாலையில் அதன் சொந்த வளாகத்தில் செயல்பட்டு வருகிறது.  

## துறைகள்

### அறிவியல் பிரிவு

- வேதியியல்
- இயற்பியல்
- கணிதம்
- கணினி அறிவியல்
- மின்னணு
- விலங்கியல்
- புவியியல்
- உளவியல்
- பொருளாதாரம்
- தாவரவியல்

### கலைப்பிரிவு

- தத்துவம்
- ஆங்கிலம்
- வரலாறு.
- பெங்காலி
- அரசியல் அறிவியல்
- தத்துவம்
- ஹிந்தி
- சமஸ்கிருதம்
- வணிகம்

## அங்கீகாரம்
இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது . இது தேசிய மதிப்பீடு மற்றும் தரச்சான்று அவையால் (NAAC) B + + தரமளிக்கப்பட்டு,2.77 CGPA உடன் அங்கீகாரம் பெற்றுள்ளது.
# இராம் மூர்த்தி



**இராம் மூர்த்தி** (*Ram Murti*) இந்தியாவைச் சேர்ந்த ஓர் அரசியல்வாதியாவார். பாரதீய லோக்தளம் கட்சியின் உறுப்பினராக இவர் பரேலி தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். 1930ஆம் ஆண்டு முதல் மகாத்மா காந்தியால் தொடங்கப்பட்ட அனைத்து இயக்கங்களிலும் தீவிரமாகப் பங்கேற்று பல்வேறு முறை சிறை சென்றுள்ளார். 1946 ஆம் ஆண்டு முதல் 1969 ஆம் ஆண்டு வரை உத்தரப் பிரதேச சட்டமன்ற உறுப்பினராகவும், 1974 ஆம் ஆண்டு முதல் 1977 ஆம் ஆண்டு வரை ஏமாவதி நந்தன் பகுகுணா மற்றும் என்.டி திவாரி தலைமையிலான அமைச்சரவையில் அமைச்சராகவும் இருந்தார்.
# துப்குரி மகளிர் கல்லூரி



**துப்குரி மகளிர் கல்லூரி,** இந்தியாவின் மேற்கு வங்காள மாநிலத்தில் உள்ள துப்குரியில் 2013 ஆம் ஆண்டில் நிறுவப்பட்ட பெண்களுக்கான பொது பட்டப்படிப்பு கல்லூரியாகும். கலைப்பிரிவில் இளங்கலை படிப்புகளை பயிற்றுவிக்கும் இக்கல்லூரி வளாகம் ஜல்பைகுரி மாவட்டத்தில் உள்ளது. இக்கல்லூரி, வடக்கு வங்காள பல்கலைக்கழகத்துடன் இணைக்கப்பட்டுள்ளது .  

**துப்குரி உயர்நிலைப் பள்ளியில்** தற்காலிகமாக ஆரம்பிக்கப்பட்ட இக்கல்லூரி தற்போது **5 ஏக்கர்** பரப்பளவு கொண்ட சொந்த வளாகத்தில் இயங்கி வருகிறது.  
கிராமப்புற சமூகத்தின் விளிம்புநிலை பெண்களுக்கு கல்விஅறிவை வழங்குவதன் மூலம் அவர்களின் வேலைவாய்ப்புகளையும், பொருளாதார உயர்வையும் முன்னேற்றும் நோக்கத்தைக்கொண்ட இக்கல்லூரி, போதிய பௌதீக உள்கட்டமைப்பு இல்லாமை, குறைந்த எண்ணிக்கையிலான ஆசிரியர்கள் மற்றும் குறைந்த எண்ணிக்கையிலான பாடநெறிகள் ஆகியவைகள், வரம்புகளாக உள்ளது.  

## துறைகள்

### கலைப்பிரிவு

- பெங்காலி
- ஆங்கிலம்
- வரலாறு.
- சமஸ்கிருதம்
- அரசியல் அறிவியல்
- தத்துவம்
- சமூகவியல்
- கல்வி

## அங்கீகாரம்
இக்கல்லூரி பல்கலைக்கழக மானியக் குழு<nowiki/>வினரால் அங்கீகரிக்கப்பட்டுள்ளது.
# தேசபந்து பெண்களுக்கான கல்லூரி



**தேசபந்து மகளிர் கல்லூரி** என்பது தெற்கு கொல்கத்தாவில் அமைந்துள்ள ஒரு மகளிர் கல்லூரி ஆகும். 1950 ஆம் ஆண்டில் துவங்கப்பட்டாலும் இக்கல்லூரி, 1955 ஆம் ஆண்டில்தான் கல்கத்தா பல்கலைக்கழகத்துடன் இணைந்ததன் வழி முறையான அங்கீகாரம் பெற்றுள்ளது. 2020 ஆம் ஆண்டில் இக்கல்லூரி 65 ஆவது நிறுவனநாளைக் கொண்டாடியுள்ளது.  

பட்டப்படிப்பைத் தவிர, பெண் மாணவிகளின் ஒட்டுமொத்த ஆளுமையை வளர்ப்பதிலும் இக்கல்லூரி சிறப்பு கவனம் செலுத்துகிறது. அதற்காகவே கலாச்சார விழாக்கள், விளையாட்டுக்கள், கல்வி கருத்தரங்குகள், பல்வேறு விழிப்புணர்வு திட்டங்கள், என்.எஸ்.எஸ், என்.சி.சி, பெண்கள் தற்காப்பு படிப்புகள் (சுகன்யா கொல்கத்தா போலீஸ் முன்முயற்சியின் கீழ்) மற்றும் பிற மாணவர் நடவடிக்கைகள் (நாடக கிளப், புகைப்பட கிளப், சினி கிளப் போன்றவை) கல்வி அமர்வுகள் போன்றவை நடத்தப்படுகின்றன.  

## படிப்புகள்
இக்கல்லூரி இளங்கலை (பி. ஏ.) பட்டப்படிப்பை வழங்குகிறது. (பி.எஸ்.சி / பி.காம்.)  

- பெங்காலி,
- ஆங்கிலம்,
- புவியியல்,
- வரலாறு,
- பொருளாதாரம்,
- தத்துவம்,
- சமஸ்கிருதம் மற்றும்
- கல்வி கணக்கியல் ஆகியவற்றில் பாடங்கள்.
- 2003-2004 இலிருந்து (மேலாண்மை)**பிபிஏ** பாடத்தை அறிமுகப்படுத்தியுள்ளது.
# தேசிய தோட்டக்கலை திட்டம்

**தேசிய தோட்டக்கலை திட்டம்** (*National Horticulture Mission*) என்பது இந்திய அரசாங்கத்தால் ஊக்குவிக்கப்படும் ஓர் இந்திய தோட்டக்கலை திட்டமாகும். இத்திட்டம் 2005-06 ஆம் ஆண்டில் 10 ஆவது ஐந்தாண்டு திட்டத்தின் கீழ் தொடங்கப்பட்டது. இத்திட்டத்திற்கு இந்திய அரசின் பங்களிப்பு 85% என்றும் மாநில அரசுகளின் பங்களிப்பு 15% என்றும் திட்டமிடப்பட்டது.  

## குறிக்கோள்கள்
தேசிய தோட்டக்கலை திட்டத்தின் முக்கிய நோக்கம், மாநிலத்தில் கிடைக்கும் அதிகபட்ச சாத்தியக்கூறுகளுக்கு ஏற்ப தோட்டக்கலையை மேம்படுத்துவதும், மாநிலத்தில் அனைத்து தோட்டக்கலைப் பொருட்களின் (பழங்கள், காய்கறிகள், பூக்கள், கோகோ, முந்திரி, தோட்டப் பயிர்கள், மசாலாப் பொருட்கள், மருத்துவ நறுமணத் தாவரங்கள்) உற்பத்தியை அதிகரிப்பதும் ஆகும்.  

பிற நோக்கங்களில் பின்வருவன அடங்கும்:  
1. பிராந்திய அடிப்படையில் வேறுபட்ட உத்திகள் மூலம் தோட்டக்கலைத் துறையின் முழுமையான வளர்ச்சியை வழங்குதல்
1. தோட்டக்கலை உற்பத்தியை மேம்படுத்த, ஊட்டச்சத்து பாதுகாப்பை மேம்படுத்துதல் மற்றும் பண்ணை குடும்பங்களுக்கு வருமான ஆதரவு
1. தோட்டக்கலை மேம்பாட்டிற்கான பல நடப்பு மற்றும் திட்டமிடப்பட்ட திட்டங்களுக்கிடையில் ஒருங்கிணைத்தல் மற்றும் ஒருங்கிணைப்பை நிறுவுதல்
1. பாரம்பரிய ஞானம் மற்றும் நவீன அறிவியல் அறிவு ஆகியவற்றின் தடையற்ற கலவையின் மூலம் தொழில்நுட்பங்களை மேம்படுத்துதல் மற்றும் பரப்புதல்
1. திறமையான மற்றும் திறமையற்ற நபர்களுக்கு, குறிப்பாக வேலையில்லாத இளைஞர்களுக்கு வேலைவாய்ப்பை உருவாக்குவதற்கான வாய்ப்புகளை உருவாக்குதல்
# மங்கள மணி



**மங்கள மணி** (*Mangala Mani*) ஓர் இந்திய அறிவியலாளர். அந்தாட்டிக்காவில் ஒரு வருடத்திற்கு மேல் ஆய்வு மேற்கொள்ளும் முதல் இந்திய விண்வெளி ஆய்வு நிறுவன பெண் அறிவியலாளர் இவர்தான். மணி பெண்கள் அறிவியல் தொடருக்கான பிபிசியின் 100 பெண்களுள் ஒருவராகத் தேர்ந்தெடுக்கப்பட்டார்.  

## இளமை
இவரது குடும்பத்தில் பிறந்த ஆறு குழந்தைகளில் மணி மூத்தவர். இவர் சைபாபாத் ஹோலி மேரி பெண்கள் உயர்நிலைப் பள்ளியில் தனது பள்ளிக் கல்வியினை முடித்தார். செவ்வாய்க் கிரகத்தைப் பற்றிய நாசா செய்தித்தாள் கட்டுரையைப் படித்த மணி, விண்வெளி அமைப்பில் சேர தூண்டப்பட்டார். ஐதராபாத்தில் உள்ள மசாப் குள அரசு பல்தொழில்நுட்பக் கல்லூரியில் தொழில்நுட்ப வல்லுநர்களுக்கான பட்டயப் படிப்பினை வானொலி தொழில்நுட்ப கருவியில் பெற்றார். இந்த வகுப்பில் பயின்ற 80 பேரில் இவர் மட்டுமே மாணவி.  

## பணி
மணி பட்டய படிப்பினை முடித்த சிறிது காலத்தில் பாலாநகரில் உள்ள எச்ஏஎல்-ல் தனது தொழிற்பயிற்சியைத் தொடங்கினார். இந்திய விண்வெளி ஆய்வு நிறுவனத்துடனான நேர்காணலுக்கு இவர் அழைக்கப்பட்டார். நேர்காணலுக்குப் பிறகு மூன்று வாரங்களுக்குள் இசுரோவில் சேருவதற்கான நியமன ஆணையைப் பெற்றார். இசுரோ ஆய்வாளர்கள் குழு 2018 திசம்பரில் இந்தியாவின் அந்தார்டிக்கா ஆராய்ச்சி நிலையமான பாரதியில் 403 நாள் பயணத்தை முடித்தது. அப்போது 56 வயதான மணி இந்த அணியிலிருந்த ஒரே பெண்மணி ஆவார். இவர் 23 பேர் கொண்ட பயணக் குழுவில் ஒருவராக இருந்தார். 14 சுற்றுப்பாதைகளில் 10 சுற்றுப்பாதைகள் பாரதிக்குத் தெரியும் வகையில் தரை நிலையத்தைப் பராமரித்தார்.
# இப்சிதா பிசுவாசு

**இப்சிதா பிசுவாசு** (*Ipsita Biswas*) ஓர் இந்தியத் துருவ எறியியல் அறிவியலாளர் ஆவார். 2019ஆம் ஆண்டில், இந்தியாவின் ஆயுதப் படைகள், துணை இராணுவப் படைகள் மற்றும் பாதுகாப்பு ஆராய்ச்சி மற்றும் மேம்பாட்டில் பெண்களின் அதிகாரமளித்தல் ஆகியவற்றில் ஆற்றிய பங்களிப்புகளுக்காக, பெண்களுக்கான இந்தியாவின் உயரிய விருதான நாரி சக்தி விருதினைப் பெற்றார்.  

## வாழ்க்கை
பிசுவாசு கொல்கத்தாவில் பிறந்து வளர்ந்தவர். முதுநிலை பட்டம் பெற்ற உடனேயே, இவர் பாதுகாப்பு ஆராய்ச்சி மற்றும் மேம்பாட்டு நிறுவனத்தில் வேலைக்கு விண்ணப்பித்தார். இதனைத் தொடர்ந்து 1988ஆம் ஆண்டிலேயே தேர்ந்தெடுக்கப்பட்டார். இவர் 1998-இல் இந்நிறுவன ஆய்வகமான துருவ எறியியல் ஆராய்ச்சி ஆய்வகத்தில் சேர்ந்தார், இப்போது இந்த ஆய்வகத்தில் மூன்று பிரிவுகளுக்குத் தலைமை தாங்குகிறார். இந்தியக் குடியரசுத் தலைவர் மாளிகையில் நடைபெற்ற இந்த விருது வழங்கும் விழாவில் பிரதமர் நரேந்திர மோதி கலந்து கொண்டார். மேலும், 'தன்னம்பிக்கையில் சிறந்து விளங்குவதற்கான அக்னி விருது' மற்றும் 'இந்திய உயர் சக்தி பொருட்கள் கழக குழு விருது' ஆகிய விருதுகளும் அவருக்கு வழங்கப்பட்டுள்ளன. இவர் கண்டுபிடித்த தோட்டாக்களை ஏகே-47 துப்பாக்கிகளில் பயன்படுத்தப்படலாம். இவை "இறப்புகளைக் குறைக்கின்றன".  

பிசுவாசு மற்றும் இவரது குழுவினர், சுடுகலச் சன்னத்தினை விட கடினமான மேற்பரப்பைத் தாக்கினால் நொறுங்கும் வகையிலான சன்னத்தினை உருவாக்குவதில் ஈடுபட்டுள்ளனர். வானூர்தி கணிசமான சேதத்தை சந்திக்காது என்ற உறுதியுடன் வானூர்தி கடத்தல்காரர்களை சுட அல்லது சுட அச்சுறுத்தும் வகையில் வானூர்திக் காப்பாளர் இந்த தோட்டாக்களை பயன்படுத்த அனுமதிக்கப்படுகின்றனர். ஏர் இந்தியா 1999 முதல் இந்த சன்னங்களைப் பயன்படுத்துகிறது.
# சூசன் ஈபன்



**சூசன் ஈபன்** (*Susan Eapen*) ஓர் இந்தியத் தாவர உயிரியல் மற்றும் தாவரவியல் அறிவியலாளர் ஆவார். மரபணு மாற்றுத் தாவர ஆராய்ச்சியின் முன்னோடிகளில் இவரும் ஒருவர். இந்தியப் பெண் விஞ்ஞானிகள் சங்கத்தின் தலைவராக இருந்தார். "தாவர உயிரியல் மற்றும் தாவரவியல்" பிரிவில் உலகின் தலைசிறந்த அறிவியலாளர்கள் பட்டியலில் ஈபன் இசுட்டான்போர்டு பல்கலைக்கழகத்தால் சேர்க்கப்பட்டார்.
# கிருஷ்ணாநகர் மகளிர் கல்லூரி



**கிருஷ்ணாநகர் மகளிர் கல்லூரி**, என்பது இந்தியாவின் மேற்கு வங்காளத்தின் நதியா மாவட்டத்தில் உள்ள கிருஷ்ணாநகரில் 1958 ஆண்டில் நிறுவப்பட்ட ஒரு மகளிர் கல்லூரி ஆகும். கலை மற்றும் அறிவியலில் இளங்கலை படிப்புகளை வழங்கும் இக்கல்லூரி கல்யாணி பல்கலைக்கழகத்துடன் இணைக்கப்பட்டுள்ளது முதல் வெளிப்படையான திருநங்கை கல்லூரி முதல்வரான மனாபி பந்தோபாத்யாய், என்பவர் 2015 ஆம் ஆண்டில் கிருஷ்ணகர் மகளிர் கல்லூரியின் முதல்வராகப் பணியாற்றத் தொடங்கியது குறிப்பிடத்தக்கது.  

கிருஷ்ணாநகரின் மையத்தில் 3.9 ஏக்கர் பரப்பளவில் சுற்றுச்சூழலுக்கு உகந்த அழகான பசுமை வளாகம், மருத்துவ தாவர தோட்டம் மற்றும் அர்ப்பணிப்புள்ள ஆசிரியர்கள், நன்கு சேமிக்கப்பட்ட தானியங்கி நூலகம், மின் இதழ்கள் மற்றும் OPAC வசதியுடன், அனைத்து உபகரணங்களுடன் கூடிய அறிவியல் ஆய்வகங்கள், தகவல் தொடர்பு தொழில்நுட்ப கருவிகளுடன் கூடிய வகுப்புகள், கணினி ஆய்வகம், சுகாதாரமான உணவை வழங்கும் மலிவான உணவகம், பாதுகாப்பான மற்றும் தூய குடிநீர், மிதிவண்டி நிறுத்துமிடம், மாற்றுத் திறனாளிகளுக்கான கழிவறை, மாணவர்களுக்கான சுத்தமான விடுதி, விசாலமான விளையாட்டு மைதானம் மற்றும் கவர்ச்சிகரமான விளையாட்டு வசதிகள் போன்ற கல்வி கற்கத்தேவையான அனைத்து வசதிகளுடன் இக்கல்லூரி இயங்கி வருகிறது.  

## துறைகள்

### அறிவியல்

- வேதியியல்
- இயற்பியல்
- கணிதம்

### கலை.

- பெங்காலி
- ஆங்கிலம்
- சமஸ்கிருதம்
- வரலாறு.
- புவியியல்
- அரசியல் அறிவியல்
- தத்துவம்
- பொருளாதாரம்

## அங்கீகாரம்
இக்கல்லூரி பல்கலைக்கழக மானியக் குழு அங்கீகரிக்கப்பட்டுள்ளது. முதலில் கொல்கத்தா பல்கலைக்கழகத்துடன் இணைக்கப்பட்ட இக்கல்லூரி, 2000 ஆம் ஆண்டில் கல்யாணி பல்கலைக்கழகத்தின் கீழ் வந்தது. தேசிய மதிப்பீடு மற்றும் தரச்சான்று அவையின் (NAAC) முதல் சுழற்சியில் B++ தரத்துடனும், அதன் இரண்டாவது சுழற்சியில் 2016 ஆம் ஆண்டில் B+ தரத்துடனும் அங்கீகாரம் பெற்றுள்ளது.  

## **மேற்கோள்கள்**
# அப்து ரகுமான் நகர்


**அப்து ரகுமான் நகர்** (*Abdu Rahman Nagar*) என்பது இந்தியாவின் கேரள மாநிலத்தின், மலப்புரம் மாவட்டத்தில் உள்ள மக்கள் தொகை கணக்கெடுப்பில் உள்ள ஒரு ஊராகும். இது ஒரு கிராம ஊராட்சியும் கூட.  

## மக்கள்தொகையியல்
இந்திய மக்கள் கணக்கெடுப்பின் படி, அப்து ரகுமான் நகரின் மொத்த மக்கள் தொகை 35534 ஆகும். இதில் ஆண்களின் எண்ணிக்கை 17262 என்றும், பெண்களின் எண்ணிக்கை 18272 என்றும் உள்ளது.  

## சொற்பிறப்பியல்
சுதந்திரப் போராட்ட வீரர் முகமது அப்துல் ரகுமானின் பெயரால் அப்து ரகுமான் நகர் என்ற பெயர் வந்தது.  

## போக்குவரத்து
ஏ.ஆர்.நகர் கிராமமானது இந்தியாவின் பிற பகுதிகளுடன் பரப்பனங்காடி நகரத்தின் வழியாக இணைக்கப்பட்டுள்ளது. தேசிய நெடுஞ்சாலை எண். 66 ஏ.ஆர் நகர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண். 28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள். 12, 29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.
# கன்யாசிறீ பல்கலைக்கழகம்



**கன்யாசிறீ பல்கலைக்கழகம்** என்பது இந்தியாவின்மேற்கு வங்காளத்தின் நதியா மாவட்டத்தில் உள்ள கிருஷ்ணாநகரில் 2020 ஆம் ஆண்டில் நிறுவப்பட்ட ஒரு மகளிர் பல்கலைக்கழகம் ஆகும்.  

பெண்கள் தங்கள் சொந்த வாழ்க்கையில் சுயாட்சி பெறவும், தேர்வுகள் மற்றும் முடிவுகளை எடுக்கவும் உதவுதல், மற்றும் வளங்கள் மற்றும் வாய்ப்புகளுக்குச் சமமான அணுகல் தன்மை போன்றவற்றை நோக்கமாகக் கொண்டும், பெண்களுக்குக் கல்வி அறிவை வழங்குவதால் அவர்களுக்கு அதிகாரம் பெறுவது எளிதாக இருக்கும் என்ற நல்லெண்ணத்திலும் மேற்கு வங்காள அரசால் நிறுவப்பட்டதே இப்பல்கலைக்கழகமாகும்.  

## துறைகள்
- ஆங்கிலத் துறை
- வங்காளத் துறை
- வரலாற்றுத் துறை
- புவியியல் துறை
- சமூகப் பணித் துறை
- கல்வித் துறை
- உணவு மற்றும் ஊட்டச்சத்து துறை
- சட்டத்துறை
- மக்கள் தொடர்பாடல் மற்றும் இதழியல் துறை
- கணிதவியல் துறை
- சமஸ்கிருதத் துறை
# ராணி இந்திரா தேவி அரசு பெண்கள் கல்லூரி



**ராணி இந்திரா தேவி அரசு பெண்கள் கல்லூரி ** என்பது மேற்கு வங்காளத்தின் சார்கிராமில் உள்ள ஒரே இளங்கலை மகளிர் கல்லூரியாகும். கலை மற்றும் அறிவியல் பிரிவுகளில் பல்வேறு இளங்கலை பட்டப்படிப்புகளை வழங்கும் இக்கல்லூரி வித்யாசாகர் பல்கலைக்கழகத்துடன் இணைக்கப்பட்டுள்ளது. முன்னதாக இக்கல்லூரி **சார்கிராம் ராஜ் கல்லூரி (பெண்கள் பிரிவு)** என்று அழைக்கப்பட்டது.  

ஜூலை 14, 2014 அன்று துவங்கப்பட்ட இக்கல்லூரி அந்த மாவட்டத்திலுள்ள விளிம்பு நிலையில் உள்ள பெண்களுக்கு கல்வி கற்பதற்கும் அறிவூட்டுவதற்கும் உறுதிபூண்டு செயல்பட்டுவருகிறது.  
## துறைகள்
இக்கல்லூரி இளங்கலை மட்டத்தில் பின்வரும் படிப்புகளை வழங்குகிறது:  
### அறிவியல்

- உடலியல்
- விலங்கியல்
- தாவரவியல்

### கலை.

- பெங்காலி
- ஆங்கிலம்
- சமஸ்கிருதம்
- வரலாறு
- புவியியல்
- சமூக அறிவியல்
- தத்துவம்
# விஜயலட்சுமி அட்லூரி

**விஜயலட்சுமி அட்லூரி** (*Vijayalakshmi Atluri*)(பிறப்பு 1956) தகவல் அமைப்பு பாதுகாப்பு மற்றும் தரவுத்தள மேலாண்மையில் நிபுணத்துவம் பெற்ற இந்தியக் கணினி விஞ்ஞானி ஆவார். இவர் ரட்ஜர்ஸ் தொழில் பள்ளி - நெவார்க்கில் மேலாண்மை அறிவியல் மற்றும் தகவல் அமைப்புகளின் பேராசிரியராக உள்ளார். அட்லூரி மக்கள் பல்கலைக்கழகத்தில் கணினி அறிவியல் துறையின் ஆலோசனைக் குழு உறுப்பினராகவும் உள்ளார்.  

## கல்வி
அட்லூரி மே 1977-இல் காக்கிநாடாவிலுள்ள ஜவகர்லால் நேரு தொழில்நுட்பப் பல்கலைக்கழகத்தில் மின்னணுவியல் மற்றும் தகவல் தொடர்புப் பொறியியலில் இளநிலைப் பட்டப்படிப்பை முடித்தார். சூன் 1979-இல் காரக்பூரில் உள்ள இந்தியத் தொழில்நுட்பக் கழகம் மின்னணுவியல் மற்றும் தகவல் தொடர்புப் பொறியியல் (கட்டுப்பாடுகள் மற்றும் ஆட்டோமேஷன்) துறையில் முதுநிலைப் பட்டம் பெற்றார். அட்லூரிஜார்ஜ் மேசன் பல்கலைக்கழகத்தில் தகவல் தொழில்நுட்பத்தில் மே 1994-இல் முனைவர் பட்டம் பெற்றார். இவரது ஆய்வுக் கட்டுரை *பல நிலை பாதுகாப்பான தரவுத்தளங்களில் ஒருசந்திக் கட்டுப்பாடு* என்ற தலைப்பிலிருந்தது. இவரது முனைவர் பட்ட ஆலோசகர் சுசில் ஜஜோடியா ஆவார்.  

## பணி
அட்லூரி ஆச்சார்யா நாகார்ஜுனா பல்கலைக்கழகத்தில் ஆகத்து 1980 முதல் திசம்பர் 1982 வரையிலும், மீண்டும் திசம்பர் 1983 முதல் மார்ச் 1985 வரையிலும் விரிவுரையாளராக பணியாற்றினார். பின்னர் திசம்பர் 1982 முதல் திசம்பர் 1983 வரை ஆந்திரப் பல்கலைக்கழகத்தில் விரிவுரையாளராக பணியில் சேர்ந்தார். மார்ச் 1985 முதல் ஆகத்து 1990 வரை, இவர் நாகார்ஜுனா பல்கலைக்கழகத்தில் மின்னணுவியல் மற்றும் தகவல் தொடர்பு மற்றும் கணினி பொறியியல் துறையில் உதவிப் பேராசிரியராக இருந்தார்.  

அட்லூரி பிப்ரவரி 2007 முதல் பிப்ரவரி 2011 வரை தேசிய தர மற்றும் தொழில்நுட்ப நிறுவன தகவல் தொழில்நுட்ப ஆய்வகம், கணினி பாதுகாப்பு பிரிவு, அமைப்பு & வலையமைப்பு குழுவில் கணினி விஞ்ஞானியாக இருந்தார். செப்டம்பர் 2011 முதல் செப்டம்பர் 2013 வரை, இவர் தகவல் மற்றும் நுண்ணறிவு அமைப்புகள், தகவல் ஒருங்கிணைப்பு மற்றும் தகவல் மற்றும் பாதுகாப்பான மற்றும் நம்பகமான மின்வெளி ஆகியவற்றின் தேசிய அறிவியல் அறக்கட்டளைப் பிரிவில் திட்ட இயக்குநரானார்.  

## தேர்ந்தெடுக்கப்பட்ட படைப்புகள்

-
# உரோசுடெல்லுலேரியா


**உரோசுடெல்லுலேரியா** (தாவரவியல் பெயர்: *Rostellularia*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (Acanthaceae) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1837 ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, வெப்ப வலயத்திலுள்ள வடகிழக்கு ஆப்பிரிக்கா, மடகாசுகர், தென்அறபுத் தீபகற்பம், அயன அயல் மண்டல ஆசியா முதல் ஆத்திரேலியா வரை ஆகும்.  

## வாழிடம்
ஆப்கானித்தான், அந்தமான் தீவுகள், அசாம், வங்காளதேசம், கம்போடியா, வடநடு சீனா, தென்நடு சீனா, தென்கிழக்கு சீனா, கிழக்கு இமயமலைப் பகுதிகள், எரித்திரியா, எத்தியோப்பியா, ஆய்னான், இந்தியா, யப்பான், சாவகம் (தீவு), கொரியா, இலாக்காடிவ் தீவுகள், லாவோஸ், சிறு சுண்டாத் தீவுகள், மடகாசுகர், மலாயா, மாலைத்தீவுகள், மியான்மர், இரியூக்கியூ தீவுகள், நேபாளம், நியூ சவுத் வேல்ஸ், வட ஆள்புலம், ஓமான், பாக்கித்தான், பிலிப்பீன்சு, குயின்ஸ்லாந்து, தெற்கு ஆத்திரேலியா, இலங்கை, சுலாவெசி, சுமாத்திரா, தைவான், தாய்லாந்து, திபெத்து, வியட்நாம், மேற்கு இமயமலை, மேற்கு ஆஸ்திரேலியா ஆகிய நாடுகள், இத்தாவரப் பேரினத்தின் பிறப்பிடமாக அமைந்து, இந்நாடுகளின் அகணியத் தாவரமாக அறிவிக்கப்பட்டுள்ளன. மேலும், சமோவா என்னுமிடம் இதன் அறிமுக வாழிடமாகவும் இருக்கிறது.  

## இனங்கள்
1. Rostellularia adscendens
1. Rostellularia andamanica
1. Rostellularia ardjunensis
1. Rostellularia assamica
1. Rostellularia backeri
1. Rostellularia bankaoensis
1. Rostellularia brachystachya
1. Rostellularia chiengmaiensis
1. Rostellularia diffusa
1. Rostellularia hayatae
1. Rostellularia hijangensis
1. Rostellularia humilis
1. Rostellularia lanceolata
1. Rostellularia linearifolia
1. Rostellularia mollissima
1. Rostellularia nagpurensis
1. Rostellularia obtusa
1. Rostellularia ovata
1. Rostellularia palustris
1. Rostellularia peploides
1. Rostellularia procumbens
1. Rostellularia psychotrioides
1. Rostellularia quinqueangularis
1. Rostellularia rachaburensis
1. Rostellularia royeniana
1. Rostellularia serpyllifolia
1. Rostellularia simplex
1. Rostellularia smeruensis